Document ID: 31989R3528

*****
ΚΑΝΟΝΙΣΜΟΣ (ΕΟΚ) αριθ. 3528/89 ΤΟΥ ΣΥΜΒΟΥΛΙΟΥ
της 23ης Νοεμβρίου 1989
για την τροποποίηση του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 28, 43 και 113,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι, από την πρόσφατη νομολογία του Δικαστηρίου σχετικά με την έκταση εφαρμογής των άρθρων 28 και 113 της συνθήκης, προκύπτει ότι ο κανονισμός (ΕΟΚ) αριθ. 2658/87 (2) θεσπίστηκε με εσφαλμένη νομική βάση διότι το Συμβούλιο προσέθεσε στις νομικές βάσεις που πρότεινε η Επιτροπή, και συγκεκριμένα τα άρθρα 28, 43, και 113 της συνθήκης, το άρθρο 235 της συνθήκης, το οποίο απαιτεί μια άλλη διαδικασία λήψεως αποφάσεως από εκείνη που προβλέπουν τα προαναφερόμενα άρθρα· ότι η Επιτροπή κατέθεσε στο Δικαστήριο προσφυγή για την ακύρωση του εν λόγω κανονισμού·
ότι, για να μπορέσει η Επιτροπή να παραιτηθεί από την υπόθεση αυτή και για να αποφευχθεί η ακύρωση της εν λόγω πράξης, πρέπει να απαλειφθεί το άρθρο 235 της συνθήκης από τις νομικές βάσεις του κανονισμού (ΕΟΚ) αριθ. 2658/87,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η πρώτη αιτιολογική σκέψη του κανονισμού (ΕΟΚ) αριθ. 2658/87 αντικαθίσταται από το ακόλουθο κείμενο:
«τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 28, 43 και 113,».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 10 Σεπτεμβρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Νοεμβρίου 1989.

Labels: 3